《圜丘　肇祀也 其二》
明代·王慎中

练日候有望，阴纪回微阳。重轮晖紫极，五云昭灵光。

元后临瑶宇，庶灵纷翱翔。绣裳彰黼黻，委佩递琚璜。

丹醴液泰尊，洁粢维德香。灌流秬鬯旨，燔达蘅桂芳。

中庭罗广佾，雅奏谐夏英。瞻昊四邸奠，钧天六变张。

佳色翔卿霭，休气郁穹苍。旭卉仰信对，迉迟斯孔享。

委祉答成祀，丕显况皇章。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。